95 jaar tronkstraf vir BTW-bedrogArgieffoto Anton Meyer, Garth Coetser en Clifford Stevens is aangekla van bedrog en oortreding van die Wet op Belasting op Toegevoegde Waarde (BTW). Hulle is Woensdag in die Johannesburgse hooggeregshof tot 25 jaar tronkstraf vir bedrog, 25 jaar vir uitgifte, 25 jaar vir vervalsing en 20 jaar vir geldwassery gevonnis. Die vonnisse sal gelyklopend uitgedien word wat beteken elk van die drie moet 25 jaar tronkstraf uitdien. Volgens die Suid-Afrikaanse Inkomstediens (SAID) het die BTW-bedrog en ander kriminele aktiwiteite plaasgevind onder die voorwendsel dat elektroniese toerusting van die VSA ingevoer is en dan weer uitgevoer is. Die praktyk is in 18 verskillende maatskappye, waarvan die drie mans die direkteure was, gebruik om ongeveer R300 miljoen in BTW-terugbetalings van die SAID te kry. Die SAID het in ’n verklaring gesê die suksesvolle vervolging wys duidelik dat hy die vaardighede, ondervinding en vasberadenheid het om nie-nakomende belastingbetalers op te spoor en seker te maak hulle word vervolg.